|  |  |
| --- | --- |
| **RKP broj** | 28854 |
| **Naziv obveznika** | GRAD SISAK |
| **Razina** | 22 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 24.323.453,49 | 36.704.205,14 | 150,9 |
| 3 | RASHODI POSLOVANJA (šifre 31+32+34+35+36+37+38) | 3 | 16.373.232,85 | 20.382.675,18 | 124,5 |
|  | **VIŠAK PRIHODA POSLOVANJA (šifre 6-Z005)** | **X001** | **7.950.220,64** | **16.321.529,96** | **205,3** |
| 7 | Prihodi od prodaje nefinancijske imovine (šifre 71+72+73+74) | 7 | 2.355.116,85 | 117.677,62 | 5,0 |
| 4 | Rashodi za nabavu nefinancijske imovine (šifre 41+42+43+44+45) | 4 | 12.774.062,01 | 15.554.134,38 | 121,8 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **10.418.945,16** | **15.436.456,76** | **148,2** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 3.630.000,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 609.860,13 | 8.250.876,65 | 1352,9 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **609.860,13** | **4.620.876,65** | **757,7** |
|  | **MANJAK PRIHODA I PRIMITAKA (šifre Y345-X678)** | **Y005** | **3.078.584,65** | **3.735.803,45** | **121,3** |

1. Šifra Y005 manjak prihoda i primitaka (3.735.803,45 €) najvećim dijelom nastao je otplatom kratkoročnog kredita (5.630.000,00 €) i zbog troškova po projektima obnove i ostalim projektima koji se financiraju iz EU sredstava i ostalih fondova, a koje je Grad Sisak financirao iz vlastitih sredstava. Na dan 30.06.2025. godine potraživanja koja Grad Siska ima po zahtjevima za nadoknadu sredstava iznose 4.722.291,82 €.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 611 | Porez na dohodak (šifre 6111 do 6116 - 6117 - 6119) | 611 | 10.659.140,84 | 13.584.932,03 | 127,4 |

2. Šifra 611 Porez i prirez na dohodak – ostvaren je u iznosu od 13.584.932,03 € i veći je za 27,4% u odnosu na isto razdoblje prethodne godine zbog povećanog broja zaposlenih na tržištu rada.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 613 | Porezi na imovinu (šifre 6131 do 6135) | 613 | 587.364,64 | 442.980,51 | 75,4 |

3. Šifra 613 Porez na imovinu – ostvaren je u iznosu od 442.980,51 € i manji je za 24,6% u odnosu na isto razdoblje prethodne godine zbog smanjenja prihoda od poreza na promet nekretnina, gdje je u prvih šest mjeseci ove godine smanjena prodaja nekretnina u odnosu na isto razdoblje prethodne godine.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 614 | Porezi na robu i usluge (šifre 6141 do 61476148) | 614 | 77.997,24 | 90.343,50 | 115,8 |

4. Šifra 614 Porez na robu i usluge – ostvaren je u iznosu od 90.343,50 € i viši je za 15,8% u odnosu na isto razdoblje prethodne godine i to zbog povećanog prihoda od poreza na potrošnju alkoholnih i bezalkoholnih pića u ugostiteljskim objektima.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 633 | Pomoći proračunu i izvanproračunskim korisnicima iz drugih proračuna (šifre 6331+6332) | 633 | 1.206.519,51 | 1.782.999,75 | 147,8 |

5. Šifra 633 Pomoći proračunu iz drugih proračuna i izvanproračunskim korisnicima – ostvarene su u iznosu od 1.782.999,75 € i veći su za 47,8 %. Efekt ovako velikog iznosa odnosi se na uplaćena veća sredstva za fiskalnu održivost vrtića i fiskalno izravnanje u prvih šest mjeseci ove godine, naspram istog razdoblja prethodne godine. Zatim, u prvih šest mjeseci 2025. godine isplaćena su sredstva za projekt ulaganja u prostor Centar za mlade, za projekt za financiranje ograde na sportskom igralištu u Capraškim poljanama, za projekt obnove gradske Munjare (isplata ZNS-a za cjelovitu obnovu), za održane lokalne izbore, za nabavu rolbe – stroj za održavanje leda u dvorani Ledena dvorana Zibel.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 634 | Pomoći od izvanproračunskih korisnika (šifre 6341+6342) | 634 | 178.246,99 | 602.476,39 | 338,0 |

6. Šifra 634 Pomoći od izvanproračunskih korisnika – ostvarene su u iznosu od 602.476,39 €, što je 3 puta više nego prethodne godine u istom razdoblju. Ovdje je efekt uplate Fonda za zaštitu okoliša i energetsku učinkovitost za sanaciju odlagališta Goričice te uplate od HZZ za financiranje javnih radova kojih u prošloj godini nije bilo.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 635 | Pomoći izravnanja za decentralizirane funkcije i fiskalnog izravnanja (šifre 6351 do 6353) | 635 | 633.850,93 | 587.166,33 | 92,6 |

7. Šifra 635 Pomoći izravnanja za decentralizirane funkcije iznose 587.166,33 € i manje su za 7,4% naspram istog razdoblja prethodne godine. Radi se o manjim iznosima tekuće pomoći za izravnanje decentralizirane funkcije školstva kao i za manje iznose tekuće pomoći izravnanja za decentralizirane funkcije vatrogastva.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 638 | Pomoći temeljem prijenosa EU sredstava (šifre 6381+6382) | 638 | 5.276.337,45 | 14.038.120,22 | 266,1 |

8. Šifra 638 Pomoći temeljem prijenosa EU sredstava – ostvarene su u iznosu od 14.038.120,22 € i veće su 2,6 puta naspram istog razdoblja prethodne godine, radi se o uplati sredstava za kapitalne pomoći iz državnog proračuna temeljem prijenosa EU sredstva sukladno zahtjevima za nadoknadu sredstava za sljedeće projekte: OŠ Galdovo (isplata predujma), DV Maslačak, DV Različak, Gradska vijećnica, gradska Munjara (konstruktivna obnova), OŠ Kukuljević, Kazalište 21, Kristalna kocka Vedrine, gradska knjižnica na adresi trg Ljudevita Posavskog 1, zgrada na adresi kralja Tomislava 40, vraćanje u ispravno stanje prometne infrastrukture, projekt Rukom pod ruku, isplata za tehničku pomoć za ITU mehanizam i isplata za projekt ulaganje u digitalnu infrastrukturu (IKT).

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 641 | Prihodi od financijske imovine (šifre 6412 do 6419) | 641 | 57.442,19 | 62.706,72 | 109,2 |

9. Šifra 641 Prihodi od financijske imovine iznose 62.706,72 € i veći su za 9,2% u odnosu na isto razdoblje iz 2024. godine zbog naplate prihoda od zateznih kamata za komunalnu naknadu.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 642 | Prihodi od nefinancijske imovine (šifre 6421 do 6429) | 642 | 1.035.008,68 | 826.158,01 | 79,8 |

10. Šifra 642 Prihodi od nefinancijske imovine iznose 826.158,01 € i manji su za 20,2%. Razlog je što je u prvih šest mjeseci 2024. godine po dopunskom rješenju od HAKOM-a, Hrvatski telekom uplatio za prethodne tri godine dodatni iznos na koji je Grad Sisak ostvario pravo dopunskim rješenjem, dok u 2025. godini Hrvatski telekom uplaćuje naknadu samo za 2025. godinu. Također, efekt manjeg prihoda je u smanjenje naknade za korištenje prostora termoelektrane u ovoj godini, naspram prvih šest mjeseci prethodne godine.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 651 | Upravne i administrativne pristojbe (šifre 6511 do 6514) | 651 | 16.846,94 | 28.560,76 | 169,5 |

11. Šifra 651 Upravne i administrativne pristojbe – ostvarene su u iznosu od 28.560,76 €, odnosno 69,5% su veće nego prethodne godine u istom razdoblju. Efekt povećanja je na povećanju prihoda od gradske i općinske upravne pristojbe kao i prihoda od prodaje državnih biljega, a sve na temelju povećanog izdavanja uporabnih dozvola, građevinskih dozvola, lokacijskih dozvola i kao i prihoda od ostalih pristojbi.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 652 | Prihodi po posebnim propisima (šifre 6521 do 6528) | 652 | 198.823,89 | 123.950,36 | 62,3 |

12. Šifra 652 Prihodi po posebnim propisima iznose 123.950,36 € i manji su za 37,7% u odnosu na isto razdoblje prethodne godine. U 2024. godini, ostvaren je prihod od naknade za deponiranje po potraživanjima iz prethodnih godina, dok u prvih šest mjeseci 2025. godine, prihod se nije ostvario.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 661 | Prihodi od prodaje proizvoda i robe te pruženih usluga (šifre 6614+6615) | 661 | 9.516,60 | 8.999,88 | 94,6 |

13. Šifra 661 Prihod od prodaje proizvoda i robe te pruženih usluga – ostvareni su u iznosu od 8.999,88 € i manji su za 5,4% zbog manjih prihoda od eksternalizacije.

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 663 | Donacije od pravnih i fizičkih osoba izvan općeg proračuna te povrat donacija i kapitalnih pomoći po protestiranim jamstvima (šifre 6631 do 6634) | 663 | 0,00 | 5.000,00 | - |

14. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvarene su u iznosu od 5.000,00 €, prošle godine u istom razdoblju donacija nije niti bilo. Radi se o primljenoj donaciji za Savjet mladih grada Siska.

Bilješka 15.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 681 | Kazne i upravne mjere (šifre 6811 do 6819) | 681 | 28.655,53 | 40.415,52 | 141,0 |

15. Šifra 681 Kazne, upravne mjere i ostali prihodi – iznose 40.415,52 €, veći su za 41 %. Radi se o povećanoj naplati prihoda od Ostalih kazni koje su veće 3,6 puta, odnosno radi naplati troškova prisilne naplate za ovrhe koje su izrađene u 2024. godini, a krajem 2024. godine i u prvoj polovici 2025. godine poslane su na naplatu u Financijsku agenciju.

Bilješka 16.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 683 | Ostali prihodi | 683 | 76.694,77 | 117.322,07 | 153,0 |

16. Šifra 683 Ostali prihodi – iznose 117.322,07 €, a veći su za 53%. Radi se o povećanoj naplati prihoda vezanih za Ugovor s Hrvatskim vodama, najma skele, povrata stipendije kao i kretanja vozila u pješačkoj zoni.

Bilješka 17.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 311 | Plaće (bruto) (šifre 3111 do 3114) | 311 | 844.540,19 | 932.536,60 | 110,4 |

17. Šifra 311 Plaće (bruto) – iznose 932.536,60 € i veće su za 10,4 % naspram istog razdoblja prethodne godine. Grad Sisak je od 01. listopada 2024. godine povećao osnovicu, tako da je dijelom povećanje rashoda za plaće u povećanju osnovice koja iznosi 450,00 eura, dok je u prvih šest mjeseci 2024. godine osnovica iznosila 400,00 eura. Također, u ovoj godini od 15.04.2025. godine zaposleni su radnici na javnim radovima te je prikazan i njihov trošak za dva i pol mjeseca rada, dok u prethodnoj godini u istom razdoblju nije bilo troška po pitanju plaća za javne radove.

Bilješka 18.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 312 | Ostali rashodi za zaposlene | 312 | 24.045,75 | 28.177,25 | 117,2 |

18. Šifra 312 Ostali rashodi za zaposlene ostvareni su u iznosu od 28.177,25 €, dok su u istom razdoblju prethodne godine iznosili 24.045,75 €, radi se o povećanju od 17,2%. U prethodnom razdoblju nije bilo isplate otpremnine, dok u ovoj godini u prvih šest mjeseci isplaćena je otpremnina za dva službenika koja su otišli u mirovinu.

Bilješka 19.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 313 | Doprinosi na plaće (šifre 3131 do 3133) | 313 | 129.719,58 | 139.701,31 | 107,7 |

19. Šifra 313 Doprinosi na plaće ostvareni su u iznosu od 139.701,31 € i veći su za 7,7% u odnosu na isto razdoblje prošle godine. Razlog povećanja je zbog djelatnika javnih radova i povećane osnovice za službenike i namještenike Grada Siska.

Bilješka 20.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 322 | Rashodi za materijal i energiju (šifre 3221 do 3227) | 322 | 157.027,98 | 209.539,35 | 133,4 |

20. Šifra 322 rashodi za materijal i energiju iznose 209.539,35 € i veći su za 33,4%. Efekt povećanja je u povećanju rashoda za uredski materijal i ostali materijalni rashodi (pretplata na časopise) i energiju.

Bilješka 21.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 324 | Naknade troškova osobama izvan radnog odnosa | 324 | 1.245,57 | 0,00 | 0 |

21. Šifra 324 Naknade troškova osobama izvan radnog odnosa u prvih šest mjeseci 2025. godine iznose 0,00 eura, dok za isto razdoblje u prethodnoj godini iznose 1.245,57 €. Radi se o rashodu vezan za financiranja Prometne jedinice mladeži kojeg u prvih šest mjeseci ove godine nema.

Bilješka 22.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 329 | Ostali nespomenuti rashodi poslovanja (šifre 3291 do 3299) | 329 | 120.162,77 | 508.363,07 | 423,1 |

22. Šifra 329 Ostali nespomenuti rashodi poslovanja veći su 4,2 puta i iznose 508.363,07 €, dok su za isto razdoblje prethodne godine iznosili 120.162,77 €. Efekt ovako velike razlike odnosi se na isplatu naknada za rad biračkih odbora, izbornog gradskog povjerenstva i ostalog tehničkog osoblja koje je bilo uključeno u lokalne izbore koji su se održali u mjesecu svibnju 2025. godine, zatim naplaćena je sudska presuda u iznosu od 189.108,01 € i efekt je i na ostalim nespomenuti rashodi poslovanja koji su u prvih šest mjeseci 2025. godine veći za više od 100.000,00 eura nego za isto razdoblje u prethodnoj godini.

Bilješka 23.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 342 | Kamate za primljene kredite i zajmove (šifre 3421 do 3428) | 342 | 78.723,18 | 130.889,81 | 166,3 |

23. Šifra 342 Kamate za primljene zajmove i kredite iznose 130.889,81 € i veći su za 66,3% za isto razdoblje. Grad Sisak je u prvih šest mjeseci 2025. godine imao obračunatu kamatu na kratkoročni kredit kojem je glavnica iznosila u prvih šest mjeseci 5.630.000,00 eura. U prethodnoj godini, za isto razdoblje Grad Sisak nije imao aktivirano zaduženje glavnice po kratkoročnom kreditu.

Bilješka 24.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 343 | Ostali financijski rashodi (šifre 3431 do 3434) | 343 | 29.774,37 | 14.378,56 | 48,3 |

24. Šifra 343 Ostali financijski rashodi iznose 14.378,56 € i manji su za 51,70%. Efekt smanjenja je u smanjenju naknade na neiskorišteni dio kratkoročnog kredita koja je u prvih šest mjeseci 2025. godine manja, nego za isto razdoblje u prethodnoj godini.

Bilješka 25.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 351 | Subvencije kreditnim i ostalim financijskim institucijama i trgovačkim društvima u javnom sektoru (šifre 3511+3512) | 351 | 1.260.000,00 | 1.055.000,00 | 83,7 |

25. Šifra 351 Subvencije trgovačkim društvima u javnom sektoru iznose 1.055.000,00 € i manji su za 16,3%, radi se o smanjenoj subvenciji trgovačkom društvu Auto promet Sisak d.o.o..

Bilješka 26.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 352 | Subvencije kreditnim i financijskim institucijama, trgovačkim društvima, zadrugama, poljoprivrednicima i obrtnicima izvan javnog sektora (šifre 3521 do 3523) | 352 | 61.743,16 | 50.602,48 | 82,0 |

26. Šifra 352 Subvencije kreditnih i financijskim institucijama, trgovačkim društvima, zadrugama, poljoprivrednicima i obrtnicima izvan javnog sektora iznose 50.602,48 € i manje su za 8%. Razlog je što su se smanjili rashodi vezani za subvencije programa Sisačkog poduzetnik zbog otplate kredita te smanjenja iznosa subvencija za kastraciju pasa i mačaka.

Bilješka 27.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 367 | Prijenosi proračunskim korisnicima iz nadležnog proračuna za financiranje redovne djelatnosti (šifre 3672 do 3674) | 367 | 7.442.040,65 | 10.151.273,95 | 136,4 |

27. Šifra 367 Prijenosi proračunskim korisnicima iz nadležnog proračuna za financiranje redovne djelatnosti iznose 10.151.273,95 € i veći su za 36,4%. Razlog povećanje je povećanje rashoda koji se financiraju iz sredstva grada za plaće s obzirom da je u svim ustanovama podignuta osnovica od 01. listopada 2024. godine s 400,00 € na 450,00 €, također su u određenim ustanovama podignuti koeficijenti, povećan je i broj zaposlenih u nekim ustanovama, dodatno su povećana sredstva za podmirenje materijalnih rashoda. Također, od 01. siječnja 2025. godine Grada Sisak za svu djecu koja su upisana u vrtiće pokriva kompletan trošak, odnosno roditelji su oslobođeni plaćanja vrtića.

Bilješka 28.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 372 | Ostale naknade građanima i kućanstvima iz proračuna (šifre 3721 do 3723) | 372 | 976.496,95 | 1.537.517,33 | 157,5 |

28. Šifra 372 Ostale naknade građanima i kućanstvima iz proračuna iznose 1.537.517,33 € i veća su za 57,5%. Razlog povećanje rashoda je u povećanju iznosa naknade za novorođeno dijete koja je u prethodnoj godini iznosila za prvi i drugi mjesec po 464,52 €, za ostalih četiri mjeseca (od ožujka zaključno s lipnjem) naknada je iznosila 550 €, dok u ovoj godini za prvih šest mjeseci naknada iznosi 600,00 eura. Zatim, efekt je i na isplati uskrsnica koja je u prethodnoj godini iznosila po umirovljeniku/nezaposlenoj osobi po 40,00 €, dok je u ovoj godini iznosila 100,00 eura. Također, povećana je i naknada za đački džeparac koja je u ovoj godini iznosila po đaku 40,00 eura, a u prethodnoj godini iznosila je 30,00 eura.

Bilješka 29.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 381 | Tekuće donacije (šifre 3811 do 3813) | 381 | 1.251.153,61 | 1.527.099,90 | 122,1 |

29. Šifra 381 Tekuće donacije iznose 1.527.099,90 € i veće su za 22,1%. Efekt povećanja je u povećanju sredstva isplaćenih Zajednici sportskih udruga Sisak kao i udrugama.

Bilješka 30.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 383 | Kazne, penali i naknade štete (šifre 3831 do 3835) | 383 | 107.711,25 | 53.182,99 | 49,4 |

30. Šifra 383 Kazne, penali i naknade štete iznose 53.182,99 € i manje su za 50,6% zbog manjeg troška poticajne naknade po rješenju od Fonda za zaštitu okoliša i energetsku učinkovitost za 2023. godinu naspram Rješenja za 2022. godinu u kojem je poticajna naknada iznosila 96.376,40 €, a koje je bilo prikazano u prvih šest mjeseci prethodne godine i radi isplate naknade štete fizičkim osobama zbog prirodnih katastrofa.

Bilješka 31.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 711 | Prihodi od prodaje materijalne imovine - prirodnih bogatstava (šifre 7111 do 7113) | 711 | 2.146.119,34 | 8.160,00 | 0,4 |

31. Šifra 711 Prihod od prodaje materijalne imovine - prirodnih bogatstava – iznose 8.160,00 €, dok su u prethodnoj godini za isto razdoblje iznosili 2.146.119,34€. U prvih šest mjeseci 2025. godine aktivnosti po pitanju prodaje zemljišta su bili na puno nižoj razini nego prethodne godine, dodatno natječaj koji je bio objavljen za kupnju nekretnina (zemljišta) nije polučili pozitivnim ishodom i prevelikim interesom zainteresiranih kupaca.

Bilješka 32.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 721 | Prihodi od prodaje građevinskih objekata (šifre 7211 do 7214) | 721 | 208.997,51 | 109.517,62 | 52,4 |

32. Šifra 721 Prihodi od prodaje građevinskih objekata – iznose 109.517,62 € i manji su za 47,6%, radi se o smanjenju jer je tijekom prošle godine došlo do otkupa poslovnog prostora što u ovoj godini za isto razdoblje nije bio slučaj.

Bilješka 33.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 412 | Nematerijalna imovina (šifre 4121 do 4126) | 412 | 28.561,14 | 43.025,00 | 150,6 |

33. Šifra 412 Nematerijalna imovina – iznosi 43.025,00 €, a veća je 50,6% naspram istog razdoblja prethodne godine, jer su povećana ulaganja u izradu projektne dokumentacije.

Bilješka 34.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 421 | Građevinski objekti (šifre 4211 do 4214) | 421 | 4.690.224,89 | 8.729.100,20 | 186,1 |

34. Šifra 421 Građevinski objekti – rashodi su ostvareni u iznosu od 8.729.100,20 € i veći su za 86,1% u odnosu na prethodnu godinu u istom razdoblju. Najveći efekt je u rashodima za zgrade znanstvenih i obrazovnih institucija i to izgradnja odgojno - obrazovnog kompleksa Galdovo, OŠ I.K. Sakcinskog, vrtić Maslačak te vrtić Različak.

Bilješka 35.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 422 | Postrojenja i oprema (šifre 4221 do 4228) | 422 | 57.940,43 | 598.665,56 | 1033,2 |

35. Šifra 422 Postrojenja i oprema iznose 598.665,56 € dok su prošle godine u ovom istom razdoblju iznosili 57.940,43 €. Najveći efekt je u nabavi opreme za Gradsku vijećnicu, nabava stroja – rovokopač za odlagalište Goričica, nabava brentača za vatrogasnu zajednicu te nabava stroja za obradu leda - rolba.

Bilješka 36.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 423 | Prijevozna sredstva (šifre 4231 do 4234) | 423 | 17.913,98 | 0,00 | 0 |

36. Šifra 423 Prijevozna sredstva u ovoj godini iznose 0,00 eura, jer nije bilo kupnje službenog vozila, koju je Grad Sisak imao u prethodnoj godini u istom razdoblju. Kupljeno je jedno službeno vozilo u prethodnoj godini.

Bilješka 37.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 426 | Nematerijalna proizvedena imovina (šifre 4261 do 4264) | 426 | 8.572,43 | 25.128,04 | 293,1 |

37. Šifra 426 Nematerijalna proizvedena imovina iznosi 25.128,04 € i veća je skoro 3 puta nego u prethodnom razdoblju, radi se o povećanom ulaganju u dokumentaciju vezanu za prostorne planove i to izmjene i dopuna urbanističkog plana uređenja gospodarske zone Sisak-Jug te generalnog urbanističkog plana grada Siska.

Bilješka 38.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 451 | Dodatna ulaganja na građevinskim objektima | 451 | 7.590.489,38 | 5.820.587,11 | 76,7 |

38. Šifra 451 Dodatna ulaganja na građevinskim objektima iznose 5.820.587,11 € i manja su za 23,3% u odnosu na isto razdoblje u prošloj godini. U ovoj godini radi se o ulaganjima na zgradi gradske vijećnice, na zgradi nove gradske knjižnice na adresi Ljudevita Posavskog 1, na zgradi Kazališta 21, na gradskoj Munjari te zgradi OŠ I.K.Sakcinskog. Također, intenzitet navedenih projekata je u ovih prvih šest mjeseci 2025. godine manji, nego što je bio za isto razdoblje u prethodnoj godini.

Bilješka 39.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 454 | Dodatna ulaganja za ostalu nefinancijsku imovinu | 454 | 380.359,76 | 337.628,47 | 88,8 |

39. Šifra 454 Dodatna ulaganja za ostalu nefinancijsku imovinu iznose 337.628,47 € i manja su za 11,20% nego za isto razdoblje u prethodnoj godini. Radi se o ulaganju u projektne dokumentacije i elaborate vezano za odlagalište Goričica i plan sanacije divljih odlagališta na području Grada Siska, te ulaganju u komunalnu infrastrukturu za gospodarenje otpadom.

Bilješka 40.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 842 | Primljeni krediti i zajmovi od kreditnih i ostalih financijskih institucija u javnom sektoru (šifre 8422 do 8424) | 842 | 0,00 | 3.630.000,00 | - |

40. Šifra 842 Primljeni krediti i zajmovi od kreditnih i ostalih financijskim institucija u javnom sektoru iznose 3.630.000,00 € dok ih u prošloj godini za isto razdoblje nije bilo. Radi se povlačenju kratkoročnog kredita u prvih šest mjeseci tekuće godine.

Bilješka 41.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 544 | Otplata glavnice primljenih kredita i zajmova od kreditnih i ostalih financijskih institucija izvan javnog sektora (šifre 5443 do 5448) | 544 | 609.860,13 | 8.250.876,65 | 1352,9 |

41. Šifra 544 Otplata glavnica primljenih kredita i zajmova od kreditnih i ostalih financijskih institucija izvan javnog sektora iznose 8.250.876,65 € dok u prethodnoj godini iznosila je 609.860,13 €. Radi se o ukupnom povratu kratkoročnog revolving kredit u iznosu od 7.630.000,00 €, a ostali iznos odnosi se na povrat po dugoročnim kreditima. Povrat kratkoročnog kredita vršen je iz doznačenih sredstava po zahtjevima za nadoknadu sredstva za projekte koji su financirani iz Fonda solidarnosti, iz Mehanizma za oporavak i otpornost, iz državnog proračuna i ostalih EU fondova.

**Izvještaj o obvezama**

Bilješka 42.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 4.142.732,38 | - |

Dospjele nepodmirene obveze (šifra V007) iznose 4.142.732,38 €. Najvećim dijelom obveze su nepodmirene zbog problema s likvidnošću i zbog obveze povrata kratkoročnog kredita s dospijećem 01.07.2025. godine koji je iznosio 5.630.000,00 eura. Također, razlog nepodmirenja obveza je što u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.